CELEX: 31983L0371
Language: el
Date: 1983-07-14 00:00:00
Title: Οδηγία 83/371/ΕΟΚ της Επιτροπής της 14ης Ιουλίου 1983 με την οποία τροποποιείται η οδηγία 82/57/ΕΟΚ περί καθορισμού ορισμένων διατάξεων εφαρμογής της οδηγάς 79/695/ΕΟΚ του Συμβουλίου περί της εναρμονίσεως των διαδικασιών θέσεως σε ελεύθερη κυκλοφορία εμπορευμάτων

Avis juridique important

|

31983L0371

Οδηγία 83/371/ΕΟΚ της Επιτροπής της 14ης Ιουλίου 1983 με την οποία τροποποιείται η οδηγία 82/57/ΕΟΚ περί καθορισμού ορισμένων διατάξεων εφαρμογής της οδηγάς 79/695/ΕΟΚ του Συμβουλίου περί της εναρμονίσεως των διαδικασιών θέσεως σε ελεύθερη κυκλοφορία εμπορευμάτων  

Επίσημη Εφημερίδα αριθ. L 204 της 28/07/1983 σ. 0063 - 0064 Ισπανική ειδική έκδοση: Κεφάλαιο 02 τόμος 10 σ. 0045  Πορτογαλική ειδική έκδοση : Κεφάλαιο 02 τόμος 10 σ. 0045 

***** ΟΔΗΓΙΑ ΤΗΣ ΕΠΙΤΡΟΠΗΣ  της 14ης Ιουλίου 1983  με την οποία τροποποιείται η οδηγία 82/57/ΕΟΚ περί καθορισμού ορισμένων διατάξεων εφαρμογής της οδηγάς 79/695/ΕΟΚ του Συμβουλίου περί της εναρμονίσεως των διαδικασιών θέσεως σε ελεύθερη κυκλοφορία εμπορευμάτων  (83/371/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 79/695/ΕΟΚ του Συμβουλίου της 24ης Ιουλίου 1979 περί της εναρμονίσεως των διαδικασιών θέσεως σε ελεύθερη κυκλοφορία εμπορευμάτων (1), και ιδίως το άρθρο 26 παράγραφος 1,  Εκτιμώντας:  ότι η Επιτροπή, με την οδηγία 82/57/ΕΟΚ (2) καθόρισε ορισμένες διατάξεις εφαρμογής της οδηγίας 79/695/ΕΟΚ· ότι από το άρθρο 20 παράγραφος 1 της εν λόγω οδηγίας προκύπτει ότι η τελωνειακή υπηρεσία μπορεί να χορηγήσει άδεια παραλαβής για εμπορεύματα για τα οποία έχει κατατεθεί διασάφηση θέσεως σε ελεύθερη κυκλοφορία, εφόσον ο διασαφηστής υποβάλει σχετική αίτηση πριν γίνει γνωστό το αποτέλεσμα των ελέγχων που διενεργούνται για να εξακριβωθούν το στοιχεία της διασαφήσεως·  ότι το άρθρο 11 του κανονισμού (ΕΟΚ) αριθ. 1224/80 του Συμβουλίου της 28ης Μαΐου 1980 περί της δασμολογητέας αξίας των εμπορευμάτων (3), όπως τροποποίηθηκε από τον κανονισμό (ΕΟΚ) αριθ. 3193/80 (4), ορίζει ότι αν κατά τον καθορισμό της δασμολογητέας αξίας εισαγομένων εμπορευμάτων καθίσταται αναγκαίο να αναβληθεί ο οριστικός καθορισμός αυτής της αξίας, ο εισαγωγέας μπορεί να διαθέσει τα εμπορεύματα εκτός τελωνείου·  ότι στις κοινοτικές διατάξεις σχετικά με τις διαδικασίες ελέγχου της προτιμησιακής καταγωγής με τις οποίες εφαρμόστηκαν οι διάφορες συμφωνίες και προτιμησιακές εμπορικές διευθετήσεις της Κοινότητας προβλέπεται ότι, στην περίπτωση που οι τελωνειακές αρχές του Κράτους μέλους της εισαγωγής αποφασίσουν την αναβολή εφαρμογής της προτιμησιακής δασμολογικής μεταχειρίσεως, εν αναμονή των αποτελεσμάτων του διενεργουμένου από τις αρχές αυτές ελέγχου, παρέχουν στον εισαγωγέα την άδεια παραλαβής των εμπορευμάτων με την επιφύλαξη της λήψεως των συντηρητικών μέτρων που κρίνονται αναγκαία·  ότι, προκειμένου να αποφευχθεί κάθε παρανόηση όσον αφορά την ερμηνεία του άρθρου 20 της οδηγίας 82/57/ΕΟΚ, το άρθρο αυτό πρέπει να τροποποιηθεί κατά τρόπο ώστε να είναι σύμφωνο με τις ειδικές διατάξεις που εφαρμόζονται στον τομέα του καθορισμού της δασμολογητέας αξίας των εμπορευμάτων, και στον τομέα των κανόνων προτιμησιακής καταγωγής·  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Επιτροπής Γενικής Τελωνειακής Νομοθεσίας,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Το πώτο εδάφιο του άρθρου 20 παράγραφος 1 της οδηγίας 82/57/ΕΟΚ αντικαθίσταται από το ακόλουθο εδάφιο:  «Όταν η τελωνειακή υπηρεσία, αναμένοντας αποτέλεσμα των ελέγχων τους οποίους έχει διεξάγει είτε για την επαλήθευση των στοιχείων της διασαφήσεως ή των επισυναπτομένων εγγράφων, είτε για την εξέταση των εμπορευμάτων, κρίνει ότι δεν είναι σε θέση να προσδιορίσει το ποσό των εισαγωγικών δασμών στους οποίους υποβάλλονται τα εμπορεύματα, δύναται, μετά από σχετική αίτηση του διασαφηστή, να προβεί στην έκδοση της άδειας παραλαβής των εν λόγω εμπορευμάτων. Αυτή η άδεια παραλαβής δεν είναι δυνατόν να μην χορηγηθεί μόνο για τον λόγο ότι ο οριστικός καθορισμός της δασμολογητέας αξίας των εμπορευμάτων έχει αναβληθεί, ή ότι η καταγωγή των εμπορευμάτων για τα οποία έχει ζητηθεί προτιμησιακή δασμολογική μεταχείριση, λόγω της καταγωγής τους, δεν έχει οριστικά καθοριστεί. Η χορήγηση αδείας παραλαβής των εμπορευμάτων συνεπάγεται τον άμεσο υπολογισμό των εισαγωγικών δασμών που καθορίζονται βάσει των στοιχείων της διασαφήσεως.»  Άρθρο 2  Τα Κράτη μέλη θεσπίζουν τα αναγκαία μέτρα για να συμμορφωθούν προς την παρούσα οδηγία το αργότερο την 1η Ιανουαρίου 1984.  Άρθρο 3  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 14 Ιουλίου 1983.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 205 της 13. 8. 1979, σ. 19.  (2) ΕΕ αριθ. L 28 της 5. 2. 1982, σ. 38.  (3) ΕΕ αριθ. L 134 της 31. 5. 1980, σ. 1.  (4) ΕΕ αριθ. L 333 της 11. 12. 1980, σ. 1.